участващи в групата.
 Член 2
 Определение
 За целите на настоящия регламент „заинтересовани надзорни органи“ са надзорните органи на всички държави членки, в които е разположено централното управление на всяко свързано застрахователно и презастрахователно предприятие, кандидатстващо за разрешение за използването на вътрешен модел на групата при изчисляване на капиталовото си изискване за платежоспособност.
 Член 3
 Споразумение относно процеса
 1. Заинтересованите надзорни органи се договарят относно процеса за постигане и издаване на официално съвместно решение, включително относно сроковете, основните етапи и действията, като вземат предвид изискванията на Директива 2009/138/ЕО, които са допълнително уточнени в Делегиран регламент (ЕС) 2015/35 (3) за допълване на Директива 2009/138/ЕО. С цел да направи всичко в рамките на своите правомощия за постигането на съвместно решение съгласно член 231, параграф 2 от Директива 2009/138/ЕО, всеки заинтересован надзорен орган гарантира, че своевременно изпълнява основните етапи и действията, необходими за договорения процес.
 2. При договарянето на процеса заинтересованите надзорни органи вземат под внимание всички правни пречки или вътрешни процедури, които могат да ги възпрепятстват да дадат официалното си становище по заявлението в определения срок. За тази цел всички заинтересовани надзорни органи информират другите органи относно всички правни пречки или вътрешни процедури, които може да съществуват в съответния надзорен орган.
 3. Заинтересованите надзорни органи предоставят на другите органи възможно най-бързо всяка информация, която може да бъде полезна за постигането на решение по заявлението.
 4. В случай че заинтересован надзорен орган повдигне въпрос относно процеса, по-специално когато е малко вероятно да се постигне консенсус по решението, той обяснява причините за това на другите заинтересовани надзорни органи и посочва дали възнамерява да отнесе въпроса до ЕОЗППО в съответствие с член 231, параграф 3 от Директива 2009/138/ЕО. Органът за надзор над групата провежда обсъждане с всички заинтересовани надзорни органи с цел постигане на решение по въпроса. Надзорните органи се договарят за срока, в който трябва да постигнат решение.
 5. Ако не бъде постигнато приемливо решение в уговорения за това срок и съответният надзорен орган реши да отнесе въпроса до ЕОЗППО, той трябва да направи това незабавно.
 Член 4
 Предложение за решение
 1. Преди да се направи предложение за решение, заинтересованите надзорни органи потвърждават, че оценката на заявлението е приключена и че решението по заявлението се взема въз основа на резултатите от тази оценка.
 2. Другите заинтересовани надзорни органи излагат писмено становищата си по предложеното от органа за надзор над групата решение, като обобщават резултатите от извършената оценка.
 3. Органът за надзор над групата, вземайки предвид становищата на другите заинтересовани надзорни органи, посочени в параграф 2, изготвя писмено предложение за решение, включващо, ако е целесъобразно, реда и условията за неговото прилагане. Предложението включва мотивите за решението и, ако е целесъобразно, реда и условията за неговото прилагане.
 4. При изготвянето на предложение за решение органът за надзор над групата взема под внимание, ако е уместно, становищата, изразени от другите заинтересовани надзорни органи по време на оценяването на заявлението, по отношение на целесъобразността на използването на вътрешен модел на групата за изчисляване на консолидираното групово капиталово изискване за платежоспособност. Ако е целесъобразно, органът за надзор над групата взема